**Ounasvaaran hyppyrimäki** (norsk: *Ounasvaarabakken*) er et skihoppanlegg i Rovaniemi i Finland. Anlegget ligger i åsen Ounasvaara på sørsiden av byen, og består av seks hoppbakker med størrelse K90 (HS100), K64, K36, K25, K15 og K6. Det er eid av Ounasvaaran Hiihtoseura.

Den største bakken har blitt brukt i verdenscupen i kombinert, sist i 1998. I senere år har den hatt renn i kontinentalcupen i skihopping, i 2009 og 2010 både for kvinner og menn. Den var arena for hopp og kombinert hopp da Rovaniemi arrangerte junior-VM på ski i 2005, og de fire største bakkene ble brukt under veteran-VM i skihopping og kombinert i 2001.

Historie
--------

Den første hoppbakken ved Rovaniemi ble bygd i Pöyliövaara i 1927. Den tålte etter hvert hopp på drøye 40 meter, og var i bruk til 1947. I 1935-37 ble en ny 70-metersbakke bygd. Lauri Pietikäinen satte der bakkerekord med 74 meter i 1941. Tårnet av tre ble brent av tyskerne under Lapplandskrigen i oktober 1944.

I 1947 ble det bygd en litt mindre bakke i Ounasvaara, der det kunne hoppes 55-60 meter. Den bakken brant to ganger, i 1956 og 1976, men ble bygd opp igjen og var i bruk til 1980. I Sorkku, på sørsiden av Ounasvaara, ble det på 1950-tallet bygd flere mindre hoppbakker, den største K35. De bakkene eksisterte til 1987, da de måtte rives for å gi plass til en ny vei.

Forløperen for dagens 90-metersbakke ble bygd i Ounasvaara i 1961 og tatt i bruk året etter. Den har siden blitt ombygd flere ganger. En K64-bakke ble bygd ved siden av 90-metersbakken i 1983, og fikk plastmatter, slik at den også kunne brukes i sommerhalvåret. Da 90-metersbakken ble modernisert i 1990, ble den også utstyrt med plastunderlag. Småbakkene i Sorkku ble høsten 1987 erstattet av nye småbakker ved siden av de større hoppbakkene.

Bakkerekorden i K90-bakken er 103,5 meter, satt av Taku Takeuchi (Japan) i junior-VM 23. mars 2005.

Bakkerekorder
-------------

| Dato | Navn | Lengde |
| --- | --- | --- |
| 1962 | Finlands flagg Pekka Yliniemi | 87 m |
| 1965 | Finlands flagg Martti Niemi | 89,5 m |
| 1968 | Finlands flagg Raimo Ekholm | 90 m |
| 1976 | Finlands flagg Esko Rautionaho | 94 m |
| 1976 | Finlands flagg Jouko Törmänen | 94 m |
| 28. mars 1998 | Finlands flagg Janne Ahonen | 100,5 m |
| 4. desember 2004 | Østerrikes flagg Balthasar Schneider | 100,5 m |
| 23. mars 2005 | Slovenias flagg Matevž Šparovec | 101 m |
| 23. mars 2005 | Tysklands flagg Marc Krauspenhaar | 102 m |
| 23. mars 2005 | Slovenias flagg Jurij Tepeš | 102 m |
| 23. mars 2005 | Japans flagg Taku Takeuchi | 103,5 m |

Viktige renn
------------

### Menn

| Dato | Vinner | Andre | Tredje | Type renn/bakke |
| --- | --- | --- | --- | --- |
| 23. mars 2005 | Slovenias flagg Slovenia
Mitja MežnarMatevž ŠparovecJurij TepešNejc Frank | Polens flagg Polen
Paweł UrbańskiWojciech TopórPiotr ŻyłaKamil Stoch | Finlands flagg Finland
Anssi KoivurantaJere KykkänenOlli PekkalaJoonas Ikonen | Junior-VM, lagkonkurranse |
| 25. mars 2005 | Finlands flagg Joonas Ikonen | Østerrikes flagg Arthur Pauli | Slovenias flagg Jurij Tepeš | Junior-VM |

### Kvinner

| Dato | Vinner | Andre | Tredje | Type renn/bakke |
| --- | --- | --- | --- | --- |
| 8. desember 2009 | Norges flagg Anette Sagen | Tysklands flagg Ulrike Gräßler | Norges flagg Line Jahr | Kontinentalcup |
| 9. desember 2009 | Tysklands flagg Ulrike Gräßler | Østerrikes flagg Daniela Iraschko | Norges flagg Anette Sagen | Kontinentalcup |
| 7. desember 2010 | USAs flagg Jessica Jerome | Østerrikes flagg Daniela Iraschko | Norges flagg Line Jahr | Kontinentalcup |
| 8. desember 2010 | Østerrikes flagg Daniela Iraschko | USAs flagg Jessica Jerome | USAs flagg Lindsey Van | Kontinentalcup |

Kilder
------

* Ounasvaaran Hiihtoseura: Ounasvaaran mäkihistoria (finsk)
* Skisprungschanzen-Archiv: Rovaniemi
* Skisprungschanzen-Archiv: Junior WSC Hills
* Eastern Ski Jumping & Nordic Combined Foundation, Inc.: 2001 Rovaniemi FIN (veteran-VM)
* FIS: Resultater[*død lenke*]